
	[bookmark: nev]FERI DIANA
Környezettudomány MSc.
MSc, 1. félév
Debreceni Egyetem
Természettudományi és Technológiai Kar
	






Témavezető:
	Gyulai István
egyetemi tanársegéd, DE TTK




Cladocera taxonok eloszlása a vízmélység és makro-vegetáció függvényében rakamazi holtmedrekben

Hazai sekély állóvizeinkben faj- és egyedszám tekintetében az ágascsápú rákok (Cladocera) jelentős
csoportot alkotnak és viszonylag nagy fajszámmal fordulnak elő. A Cladocera fajok – planktonikus és bentikus szervezetek is – recens populációinak vizsgálatával feltárhatjuk a jelenlegi biodiverzitást a taxonómiai és genetikai sokféleség szintjén, és ugyanilyen jellegű kutatást végezhetünk korábbi, évtizedekkel előbb élt populációkra is. Munkánk során vizsgáltuk, hogy az üledékben minőségileg és mennyiségileg is nagyobb számban fordulnak-e elő a Cladocera fajok, mint a vízben illetve, hogy a szűrt és üledékminták egyed és fajszáma megegyezik-e ugyanolyan makrovegetáció esetében. Munkánk során három holtmedret mintáztunk Tokaj-Rakamaz területén. A mintavételezés 2011 augusztusában és szeptemberében történt. Az egyik holtmedernél hat mintavételi helyről vettük a mintákat, eltérő makrovegetációval rendelkező helyeken, a másik holtágnál negy mintavételi helyről, különböző mélységekből. Az utolsó mintavételi helyről csak egy ponton mintáztunk a majdnem egyseges makrovegetáció miatt. A végső értékelések során megállapíthattuk, hogy a mintavételi helyek fajszegénynek bizonyultak, de megállapítható jelentősebb különbség a szűrt és a lágyüledék minták eredményei között, illetve a vízmélység befolyását is megállapíthatjuk.



